recursal/SuperWikiNEXT-32B huggingface dataset:
**நிசாம் வைரம்** (*Nizam Diamond*) 1800 ஆம் ஆண்டுகளில் மிகவும் பிரபலமான வைரம் என்று நம்பப்படுகிறது.

ஐதராபாத்தின் கடைசி நிசாமும் வைரத்தின் அசல் உரிமையாளர் என்று கருதப்பட்டவருமான மிர் உஸ்மான் அலிகானின் பெயர் இவ்வைரத்திற்கு சூட்டப்பட்டது. வைரத்தின் அளவு சுமார் 340 காரட் (68 கிராம்) என கதைகள் பல உள்ளன. கதையின் வரலாறு கோல்கொண்டாவின் ஆட்சியாளர்கள் வரை பின்னோக்கி செல்கிறது. மேலும் நிசாம் வைரமானது கொல்லூர் சுரங்கத்தில் காணப்பட்டதாக நம்பப்படுகிறது.

எந்தவொரு பன்னாட்டு அளவு ஏலத்திற்கும் வைரம் சென்றதாக எந்த பதிவுகளும் இல்லை. சிறிய கோகினூர் என்று அழைக்கப்படும் நிசாம் வைரம் கிருஷ்ணா ஆற்றில் இருந்து வெட்டப்பட்டது. கொல்லூர் வைர சுரங்கம், இப்போது புலிசிந்தலா அணையின் நீரில் மூழ்கியுள்ளது. நிசாம் வைரம் 1830 ஆம் ஆண்டில் வெட்டப்பட்டது என்றும் 1948 ஆம் ஆண்டில் மேற்கொள்ளப்பட்ட காவல்துறை நடவடிக்கைக்குப் பிறகு காணாமல் போனது என்றும் செய்திகள் கூறுகின்றன.

மாநில காப்பக தரவுகளின்படி நிசாம் வைரம் 1944 ஆம் ஆண்டில் இருந்ததாக தெரிகிறது. இலண்டனில் உள்ள இந்தியா அலுவலகம் வைரத்தின் விவரங்களை அப்போதைய நிசாமிடம் கோரியுள்ளது. கோபம் கொண்ட நிசாம் அவரிடமிருந்த நிசாம் அல்லது கோல்கொண்டா வைரம் மற்றும் பிற விலைமதிப்பற்ற கற்கள் மற்றும் மணிகற்கள் பற்றிய விவரங்களை வெளியிட மறுத்துவிட்டார்.

மேற்கோள்கள்
-----------

1. ↑  Deccan Heritage, H. K. Gupta, A. Parasher and D. Balasubramanian, Indian National Science Academy, 2000, p. 144, Orient Blackswan, ISBN 81-7371-285-9
2. ↑  "Nizam diamond".`{{cite web}}`: CS1 maint: url-status (link)

புற இணைப்புகள்
--------------

* Nizam Diamond at the வந்தவழி இயந்திரம் (பரணிடப்பட்டது 12 திசம்பர் 2004)
* Captain Richard Burton
துடுப்பாட்டத்தில், **எல்லையடி** (boundary) என்பது ஒரு ஆடுகளத்தின் சுற்றளவினைக் குறிக்கிறது. இது ஒரு சுற்றளவுக்கு அல்லது அதற்கு அப்பால் பந்து தாண்டிச் செல்லும் போது வழங்கப்படும் ஓட்டத்தினைக் குறிக்கும் சொல் ஆகும்.

புலத்தின் விளிம்பு
------------------

எல்லையடி என்பது ஆடுகளத்தின் விளிம்பு, அல்லது களத்தில் உள்ள பொருளின் (பெரும்பாலும் ஒரு கயிறு) விளிம்பைக் குறிக்கும். 2000 களின் முற்பகுதியில் இருந்து, தொழில்முறை போட்டிகளின் எல்லைகள் பெரும்பாலும் விளம்பரதார சின்னங்களின் இலச்சினைகளைக் கொண்ட கயிறாக உள்ளது.

 பாரம்பரியமாக எல்லையடியில் பயன்படுத்தப்படும் கயிறு
### நான்கு ரன்கள்

எல்லையடியில் உள்ள கயிறின் விளிம்பைத் தொடுவதற்கு அல்லது செல்வதற்கு முன், பந்து குதித்துச் சென்றாலோ, அல்லது தரையில் உருண்டு சென்று கோட்டினைத் தாண்டினாலோ நாலடி ஓட்டங்கள் கொடுக்கப்படும்.

ஒரு களத்தடுப்பாளர் பந்தைப் பிடித்து பந்துவீச்சாளரிடமோ அல்லது இலக்குக் கவனிப்பாளரிடம் பந்தினை எறியும் போது எதிர்ப் பக்கத்தில் களத்தடுப்பாளர்கள் பந்தினைப் பிடிக்கத் தவறி அது எல்லையடியினைத் தாண்டினாலும் அதற்கும் நாலடி ஓட்டங்கள் வழங்கப்படும். அதற்கு முன்னதாக மட்டையாளர் ஓடி எடுத்த ஓட்டங்களுடன் இந்த நாலடி ஓட்டங்களும் சேர்க்கப்படும். ஆனால் அந்த நாலடி ஓட்டங்களானது உதிரிகளாக கணக்கில் எடுத்துக்கொள்ளப்படும்.

### ஆறடி ஓட்டம்

எல்லையடியில் உள்ள கயிறின் விளிம்பை தரையில் படாமல் தாண்டினால் ஆறடி ஓட்டங்கள் வழங்கப்படும். 

1910 க்கு முன்னர், மைதானத்திற்கு வெளியே பந்து சென்றால் மட்டுமே ஆறடி வழங்கப்பட்டு வந்தது. எல்லையடினைத் தாண்டினால் ஐந்து ஓட்டங்கள் மட்டுமே வழங்கப்பட்டது.

சாதனைகள்
--------

### ஆறடி

 ஒருநாள் போட்டிகளில் அதிக ஆறடிகள் அடித்து உலக சாதனை படைத்த சாஹித் அப்ரிடி.
ஓர் ஆட்டப் பகுதியில் அதிக ஆரடி ஓட்டங்கள் எடுத்த வீரர் என்ம் சாதனையினை பாக்கித்தான் துடுப்பாட்ட அணியின் பன்முக வீரர் வாசிம் அக்ரம் படைத்தார். 1996 ஆம் ஆண்டில் அக்டோபர் மாதத்தில் சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 12 ஆறடி ஓட்டங்கள் எடுத்து இந்தச் சாதனையினைப் படைத்தார்.

ஓல்ட் டிராஃபோர்டில் ஆப்கானிஸ்தானுக்கு எதிராக 17 ஆறடிகளை எடுத்த இயான் மோர்கன், ஒருநாள் சர்வதேசபோட்டிகளில் அதிக ஆறடிகள் எடுத்தவர் எனும் சாதனையினை ஜூன் 18,2019 அன்று படைத்தார். பிரெண்டன் மெக்கல்லம் தற்போது தேர்வு போட்டிகளில் அதிக ஆறடிகள் (107) எடுத்தவர் என்ற சாதனையைப் படைத்துள்ளார்.  ஷாஹித் அப்ரிடி ஒருநாள் போட்டிகளில் அதிக ஆறடிகள் எடுத்தவர் சாதனையைப் படைத்துள்ளார் (398 போட்டிகளில் 351, 369 ஆட்டப்பகுதி).

மேற்கோள்கள்
-----------

1. ↑  "The longest shot". *Cricinfo*.
2. ↑  "Ask Steven", 23 January 2006 Retrieved 7 July 2011
3. ↑  "Just not cricket". *ESPN Cricinfo*. பார்க்கப்பட்ட நாள் 14 January 2020.
4. ↑  "Records – Test matches – Batting records – Most sixes in career – ESPN Cricinfo". *Cricinfo*.
5. ↑  "Records – One-Day Internationals – Batting records – Most sixes in career – ESPN Cricinfo". *Cricinfo*.
சுண்டாங் கோழி உருவ அமைப்பு
--------------------------

*சுண்டாங் கோழி*
சுண்டாங் கோழி
ஆங்கிலப்பெயர்  : **Red spurfowl**

அறிவியல் பெயர்  : ***Galloperdix spadicea***

உடலமைப்பு
---------

36 செ.மீ. - கருஞ்சிவப்புத் தோய்ந்த பழுப்பு நிற உடலில் கருப்பும் சிவப்புமான கீற்றுகளையும் சாம்பல் பழுப்பு நிற நெளிகோடுகளையும் கொண்டது. ஆணின் கால்களில் முள் முனைகள் உண்டு. பெண்ணின் உடல் கருஞ்சிவப்புத் தோய்ந்த மணல் நிறமானது.

காணப்படும் பகுதிகள்
-------------------

தெற்கு. கிழக்கு மாவட்டங்கள் நீங்கலாகத் தமிழ்நாடு முழுவதும் மலை அடிவாரங்களில் மூங்கில் காடுகள், லாண்டானா புதர்கள் ஆகியறவ்றைச் சார்ந்து காணப்படும்.

உணவு
----

மேற்கண்ட பகுதிகளில் மறைந்து திரிந்தபடி புல் விதைகள், சிறு கனிகள், புழு பூச்சிகள், கறையான் ஆகியவற்றைத் தேடித் தின்னும்.
ஆளரவம் கேட்டவுடன் கால்களின் மேல் நம்பிக்கை வைத்துத் தப்பி ஓட முயலுமேயன்றி இறக்கைகளை நம்பிப் பறந்து செல்ல முயற்சிப்பதில்லை. ஒரே வட்டாரத்தைத் தனக்கு உரியதாக்கிக் கொண்டு அங்கேயே சுற்றிக் சுற்றி வரும்.

இனப்பெருக்கம்
-------------

கொக் கொக் கொக் கொக்கோ கத்தும், ஜனவரி முதல் ஜீன் முடிய மூங்கில் புதர்களிடையெ தரையில் சிறு குழியில் 3 முதல் 5 முட்டைகள் இடும்.

மேற்கோள்கள்
-----------


1. ↑  BirdLife International (2012). "*Galloperdix spadicea*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். பார்க்கப்பட்ட நாள் 26 November 2013. `{{cite web}}`: Invalid `|ref=harv` (help)
2. ↑  "Galloperdix spadicea". wikipedia. பார்க்கப்பட்ட நாள் 21 செப்டம்பர் 2017. `{{cite web}}`: Check date values in: `|accessdate=` (help)
3. ↑  ஆதி வள்ளியப்பன். *நாராய் நாராய்*. அறிவியல் வெளியீடு. .
4. ↑  **தமிழ்நாட்டுப் பறவைகள்** முனைவர் க.ரத்னம்-மெய்யப்பன் பதிப்பகம்,பக்கம் எண்:33
**பன்சன் சுடரடுப்பு** (Bunsen burner) என்பது எல்லாச் சோதனைச்சாலைகளிலும் பொதுவாகக் காணப்படும் ஒரு கருவியாகும். இது சூடாக்குதல், எரித்தல், தொற்று நீக்குதல் போன்ற தேவைகளுக்குப் பயன்படுகின்றது.

ராபர்ட் வில்ஹெல்ம் பன்சன் (Robert Wilhelm Bunsen) என்பவரின் பெயர் இக் கருவிக்குக் கொடுக்கப்பட்டிருந்தாலும், பரவலாக நம்பப்படுவதுபோல் இவர் இந்தச் சுடரடுப்பைக் கண்டுபிடிக்கவில்லை எனக் கூறப்படுகிறது. உண்மையில் இது மைக்கேல் பரடேயின் முந்திய வடிவமைப்பில், பன்சனின் சோதனைச் சாலை உதவியாளரால் திருத்தம் செய்து உருவாக்கப்பட்டதாகும்.

இக்கருவி, குளாயின் வழி தொடர்ச்சியாகவரும் எரியத்தக்க வாயுவொன்றைப் பாதுகாப்பாக எரியவைக்கிறது. முக்கியமாக மீதேன் எனும் வாயுவைக் கொண்டிருக்கும், இயற்கை எரிவளி, புரொப்பேன், பியூட்டேன் என்பன அடங்கிய திரவமாக்கிய பெட்ரோலியம் வாயு (liquified petroleum gas), அல்லது இவ்விரண்டினதும் கலவை என்பனவே இக்கருவியில் பயன்படும் எரியூட்டும் வாயுவாகும். இது கண்டுபிடிக்கப்பட்ட காலத்தில் நிலக்கரி வாயுவையே பெரிதும் பயன்படுத்தி வந்தனர்.

பன்சன் சுடரடுப்பின் பக்கத்துளைகளூடாகச் செல்லும் வளியின் அளவைப் பொறுத்து உண்டாகும் வெவ்வேறுவிதமான சுவாலைகள். 1. வளித்துளைகள் மூடியநிலை 2. வளித்துளைகள் அரைப்பங்கு திறந்தநிலை 3. வளித்துளைகள் ஏறத்தாளத் திறந்தநிலை 4. வளித்துளைகள் முற்றாகத் திறந்தநிலை
பன்சன் சுடரடுப்பு, ஒரு பாரமான அடியையும், அதிலிருந்து மேல்நோக்கியவாறு பொருத்தப்பட்டிருக்கும் ஒரு குழாயையும் கொண்டது. இக் குழாயின் அடிப்பகுதியில், அடிக்குச் சற்று மேலாக வாயு வழங்கும் குழாயைப் பொருத்துவதற்கான இணைப்புகள் உள்ளன. சோதனைச்சாலை மேசைகளில் பல முனைகளைக் கொண்ட வாயு வழங்கும் இணைப்புக்கள் பொருத்தப்பட்டிருக்கும். இம்முனைகளில் இருந்து ரப்பர் குழாய்கள் மூலம் பன்சன் சுடரடுப்புக்கு இணைப்புக் கொடுக்கப்படும். பன்சன் சுடரடுப்பின் நிலைக்குத்துக் குழாயின் அடிப்பகுதியில் நுண்ணிய துளை மூலம் செலுத்தப்படும்வாயு, குழாய் வழியாக மேல்நோக்கிச் செல்லும். இக் குழாயின் அடிப்பகுதியில் பக்கங்களில் துளைகள் அமைக்கப்பட்டிருக்கும். இத்துளைகளூடாக வளியும் உள்ளே செல்லும். இக் குழாயின் மேற்பகுதியூடாக வெளிவரும் இக்கலவை எரியூட்டப்படும்போது சுவாலையுடன் எரியும்.

மேற்கோள்கள்
-----------

1. ↑  Lockemann, G. (1956). "The Centenary of the Bunsen Burner". *J. Chem. Ed.* **33**: 20–21. doi:10.1021/ed033p20. Bibcode: 1956JChEd..33...20L.
2. ↑  Rocke, A. J. (2002). "Bunsen Burner". *Oxford Companion to the History of Modern Science*. பக். 114.
3. ↑  Jensen, William B. (2005). "The Origin of the Bunsen Burner". *J. Chem. Ed.* **82** (4): 518. doi:10.1021/ed082p518. Bibcode: 2005JChEd..82..518J இம் மூலத்தில் இருந்து ஜூலை 20, 2011 அன்று. பரணிடப்பட்டது... பார்த்த நாள்: ஜூன் 30, 2016.
4. ↑  Griffith, J. J. (1838). *Chemical Reactions – A compendium of experimental chemistry* (8th ). Glasgow: R Griffin and Co..
5. ↑  Kohn, Moritz (1950). "Remarks on the history of laboratory burners". *J. Chem. Educ.* **27** (9): 514. doi:10.1021/ed027p514. Bibcode: 1950JChEd..27..514K.
**தோரியம்(IV) புரோமைடு** (*Thorium(IV) bromide*) என்பது ThBr4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல்  சேர்மமாகும்.

தயாரிப்பு
---------

தோரியம் டை ஆக்சைடு, புரோமின் மற்றும் கார்பன் ஆகியவற்றை ஒன்றாகச் சேர்த்து 800~900 ° செல்சியசு வெப்பநிலையில் வினைபுரியச் செய்வதான் மூலம் தோரியம்(IV) புரோமைடு தயாரிக்கப்படுகிறது. இந்த தயாரிப்பு முறையில் தோரியம்(IV) புரோமைடின் ஆல்பா மற்றும் பீட்டா வடிவங்களின் கலவையை உருவாக்குகிறது. இக்கலவையை 330~375 பாகை செல்சியசு வெப்பநிலையில் நீண்ட நேரம் சூடாக்குவதன் மூலம் தூய α-வடிவம் உருவாகிறது. விளைபொருளை 470 ° பாகை செல்சியசு வெப்பநிலைக்கு சூடாக்கி, பின்னர் பனி நீரில் விரைவாக குளிர்விப்பதன் மூலம் தூய β வடிவம் பெறப்படுகிறது.

ThO2 + 2 C + 2 Br2 ⟶ ThBr4 + 2 CO
தோரியம் மற்றும் புரோமின் தனிமங்கள் நேரடியாக வினையில் ஈடுபட்டாலும் தோரியம் (IV) புரோமைடு உற்பத்தி செய்யப்படுகிறது. தோரியம் ஐதராக்சைடு ஐதரோபுரோமிக் அமிலத்துடன் வினைபுரிந்து வினைக் கரைசலில் இருந்து நீரேற்றுகளை படிகமாக்குகிறது.

பண்புகள்
--------

தோரியம்(IV) புரோமைடு குறைந்த-வெப்பநிலையில் α-வகையிலும் உயர்-வெப்பநிலையில் β-வகையிலும் காணப்படுகிறது. இவை இரண்டும் வெண்மையான நிறத்தில் நீருறிஞ்சும் திடப்பொருள்களாகும். நீர், எத்தனால் மற்றும் எத்தில் அசிடேட்டு ஆகியவற்றில் எளிதில் கரைகின்றன. இது நிலையான நிலைமைகளின் கீழ் புளோரின் வாயுவுடனும் வெப்பமடையும் போது குளோரின் அல்லது ஆக்சிசன் வாயுக்களுடனும் வினைபுரிகிறது. தோரியம் புரோமைடின் பீட்டா வடிவம் அறை வெப்பநிலையில் மாற்றியமைக்கக்கூடியதாக உள்ளது. இது 10 முதல் 12 வாரங்களுக்குள் ஆல்பா வடிவத்திற்கு மாறுகிறது. ஆல்பாவிலிருந்து பீட்டாவாக மாறுவது சுமார் 420 ° செல்சியசு வெப்பநிலையில் நிகழ்கிறது. α-வகை தோரியம்(IV) புரோமைடு செஞ்சாய்சதுர வடிவ படிகமாகும். அதே சமயம் β-வகை தோரியம்(IV) புரோமைடு I41/amd என்ற இடக்குழுவுடன் நாற்கோணக வடிவ படிகமாக உள்ளது. இதன் சில நீரேற்றுகளும் அறியப்படுகின்றன. மேலும் இந்த நீரேற்றுகள் சூடாக்கும்போது தோரியம் ஆக்சிபுரோமைடை கொடுக்கின்றன. .

மேற்கோள்கள்
-----------

1. ↑  Georg Brauer, unter Mitarbeit von Marianne Baudler u. a. (Hrsg.): Handbuch der Präparativen Anorganischen Chemie. 3. umgearbeitete Auflage. Band I. Ferdinand Enke, Stuttgart 1975, ISBN 3-432-02328-6, S. 1136.
2. 1 2  Morss, L. R.; Edelstein, Norman M.; Fuger, Jean (2010-10-21) (in en). *The Chemistry of the Actinide and Transactinide Elements (Set Vol.1-6): Volumes 1-6*. Springer Science & Business Media. பன்னாட்டுத் தரப்புத்தக எண்:978-94-007-0211-0. .
**சப்தமி கௌடா** (*Sapthami Gowda*) ஓர் இந்திய நடிகை ஆவார். இவர் முதன்மையாக கன்னடத் திரைப்படங்களில் பணியாற்றுகிறார். 2020 ஆம் ஆண்டு துனியா சூரி இயக்கிய *பாப்கார்ன் மங்கி டைகர்* திரைப்படத்தின் மூலம் நடிகையாக அறிமுகமானார். 2022 இல் ரிஷப் ஷெட்டி இயக்கிய காந்தாரா படத்தில் *லீலா*வாக நடித்ததற்காக அறியப்பட்டார்.

ஆரம்ப கால வாழ்க்கை
------------------

பெங்களூரில் பிறந்த சப்தமி, நீச்சற் போட்டிகளில் போட்டியிட்டு பல பதக்கங்களை வென்றுள்ளார்.

தொழில்
------

இயக்குநர் துனியா சூரி இயக்கத்தில் 2020 ஆம் ஆண்டு வெளியான கன்னடத் திரைப்படமான *பாப்கார்ன் மங்கி டைகர்* திரைப்படத்தில் சப்தமி கௌடா நடிகர் தனஞ்சயாவிற்கு நாயகியாக அறிமுகமானார். படம் பார்வையாளர்களிடமிருந்து கலவையான விமர்சனங்களைப் பெற்றது. இருப்பினும் இவரது நடிப்பு பாராட்டப்பட்டது. பின்னர் பரபரப்பூட்டும் திரைப்படமான காந்தாராவில் லீலாவாக நடித்தார். இப்படத்தில் இவரது கிராமத்து பெண்ணின் பாத்திரம் பாராட்டப்பட்டது.

2023 ஆம் ஆண்டு விவேக் அக்னிஹோத்திரி இயக்கிய *தி வாக்சின் வார்* திரைப்படத்தின் மூலம் பாலிவுட்டில் அறிமுகமானார்.

சந்தோஷ் ஆனந்த்ராம் இயக்கி வரும் *யுவா* என்ற கன்னடத் திரைப்படத்தில் அறிமுக நடிகர் யுவ ராஜ்குமாருடன் ( ராகவேந்திர ராஜ்குமாரின் மகன்) நடித்து வருகிறார். மேலும், அபிஷேக் அம்பரீஷுடன் இணைந்து எஸ். கிருஷ்ணா இயக்கி வரும் 'காளி' படத்திலும் நடிக்கிறார்.

பிற பணிகள்
----------

கர்நாடக அரசின் "நன்னா மைத்ரி" திட்டத்தின் தூதராக சப்தமி நியமிக்கப்பட்டுள்ளார். இது கர்நாடகா முழுவதும் உள்ள இளம்பெண்களுக்கு மாதவிடாய் கோப்பைகளை விநியோகிக்க உதவுகிறது.  பார்வையற்றோருக்கான சமர்த்தனம் அறக்கட்டளையால் ஏற்பாடு செய்யப்பட்ட பார்வையற்றோருக்கான துடுப்பாட்டம் 2022 இன் 3வது இருபது20 உலகக் கோப்பைப் பதிப்பிற்கான விளம்பரத் தூதராகவும் இவர் நியமிக்கப்பட்டார்.

மேற்கோள்கள்
-----------

1. ↑  "Did you know Kantara girl Sapthami Gowda is a National gold medalist in swimming?". *OTTPlay* (in ஆங்கிலம்). பார்க்கப்பட்ட நாள் 2023-11-03.
2. ↑  "SIIMA Awards 2020: Dhananjay best actor and Love Mocktail best film among Kannada winners". *TV9 Kannada*. பார்க்கப்பட்ட நாள் 2021-09-21.
3. ↑  "SIIMA Awards 2023: RRR, 777 Charlie win big; Jr NTR, Yash named Best Actors; Sreeleela and Srinidhi Shetty are Best Actresses". *Indian Express*. .
4. ↑  "Kantara Movie Review: Rishab Shetty offers a brilliant experience that should not be missed in theatres". *India Today* (in ஆங்கிலம்). பார்க்கப்பட்ட நாள் 2023-11-03.
5. ↑  "Kantara Actress Sapthami Gowda Joins The Cast Of Film Yuva, Has This To Say". *News18* (in ஆங்கிலம்). 2023-03-09. பார்க்கப்பட்ட நாள் 2023-11-03.
6. ↑  "Sapthami Gowda to star alongside Abhishek Ambareesh in Krishna's 'Kaali'". *The New Indian Express*. பார்க்கப்பட்ட நாள் 2023-11-03.
7. ↑  J A, Naina. "15,000 menstrual cups to be distributed under Shuchi–'Nanna Maithri' on Sept 11". *Deccan Herald* (in ஆங்கிலம்). பார்க்கப்பட்ட நாள் 2023-11-03.
8. ↑  Reddy, Y Maheswara (November 18, 2022). "Walk for visually impaired cricketers". *Bangalore Mirror* (in ஆங்கிலம்). பார்க்கப்பட்ட நாள் 2023-11-03.

வெளி இணைப்புகள்
---------------

* ஐ.எம்.டி.பி இணையத்தளத்தில் சப்தமி கௌடா
**பிக் பிரதர்** (Big Brother) என்பது 1999 ஆம் ஆண்டு முதல் நெதர்லாந்து நாட்டில் டச்சு மொழியில் ஒளிபரப்பான உண்மைநிலை போட்டி நிகழ்ச்சி ஆகும். இந்த நிகழ்ச்சி ஜான் டி மோல் ஜூனியரால் உருவாக்கினார். பின்னர் சர்வதேச அளவில் மறு ஆக்கம் செய்யப்பட்டு ஒளிபரப்பப்படுகிறது.

இந்த நிகழ்ச்சியில் ஒரு தொகை பணத்திற்க்காக "அவுஸ்மேட்சு" அல்லது "அவுசுஜெசுட்ஸ்" என்று அழைக்கப்படும் போட்டியாளர்கள் அவர்கள் வெளி உலகத்திலிருந்து தனிமைப்படுத்தப்பட்ட விசேஷமாக கட்டப்பட்ட வீட்டில் அவர்களுக்கு கொடுக்கப்படும் போட்டிகளில் வென்று எப்படி ஒன்றாக வாழ்கின்றனர் என்பது தான் இதன் நோக்கம். அங்கு அவர்களுடைய தினசரி வாழ்க்கையை எவ்வாறு மேற்கொள்கிறார்கள் என்பதையும், சக போட்டியாளர்களுடன் எவ்வாறு பழகுகிறார்கள் என்பதையும் சுவாரஸ்யமாக ஒளிபரப்புகிறார்கள். ஒவ்வொருவரின் நடவடிக்கைகளுக்கும் நேயர்கள் வாக்களிப்பார்கள், அதன் அடிப்படையில் ஒவ்வொருவராக வெளியேற்றப்பட்டு இறுதி வரை தாக்குப்பிடிப்பவர்களுக்குப் பரிசு வழங்கப்படும்.

இந்நிகழ்ச்சியில் இந்தியா சார்பாக பிரபல இந்தி நடிகை சில்பா செட்டி பங்கேற்றார். இதற்காக அவர் சுமார் சுமார் ரூ.3 கோடி ரூபாய்க்கு ஒப்பந்தம் செய்யப்பட்டிருந்தார்.

மேற்கோள்கள்
-----------

1. ↑  Drotner, Kirsten. "New Media, New Options, New Communities?" (PDF) (PDF). Nordicom. பார்க்கப்பட்ட நாள் 23 May 2014.`{{cite web}}`: CS1 maint: url-status (link)
**அம்பேத்கர் மக்கள் இயக்கம்** (**Ambedkar Makkal Iyakkam**) என்பது தமிழ்நாட்டில் பட்டியல் சமூகத்தினரின் கல்வி, சமூக மற்றும் பொருளாதார முன்னேற்றத்திற்காக செயல்படும் அரசியல் கட்சியாகும். இதனை 1977ல் நிறுவியவர் வை. பாலசுந்தரம் ஆவார். தென்னிந்தியாவின் முதல் அம்பேத்கரிய இயக்கம் இதுவாகும். இந்த இயக்கம் சமூக வளர்ச்சி, சமத்துவம், மனித உரிமை, மகளிர் முன்னேற்றம், கல்வி வளர்ச்சி மற்றும் பஞ்சமி நிலம் மீட்புக்காக செயல்படுகிறது.

சென்னையின் ஐம்பெரும் ஆளுமைகள் என்று அறியப்படுகிற ஐயா இளைய பெருமாள், சொல்லின் செல்வர் சக்திதாசன், பெரியவர் சுந்தரராசனார், டாக்டர் சேப்பன் இவர்களோடு ஒரு இணைப் போராளியாகச் செயலாற்றியவர் பாவலர் வை.பா அவர்கள்.

அம்பேத்கர் மக்கள் இயக்கம் தொடங்கப்பட்ட பின்னால் வைபா நடத்திய பேரணிகள், மாநாடுகள் தமிழக அரசியல் வரலாற்றில் குறிப்பிடத்தக்கவை. 1980களில் நிறையப் போராட்டங்களில் அமைப்பு ஈடுபட்டது. குறிப்பாக அம்பேத்கரிய இயக்கங்கள் பெரும்பாலும் வடமாவட்டச் செல்வாக்கிலானதாக இருந்துவந்த நிலையில் வடக்கே தொடங்கப்பட்ட அமைப்பானது தென்மாவட்டங்களிலும் சற்றே விரிந்து செயல்பட்டதென்றால் அது அம்பேத்கர் மக்கள் இயக்கம்தான்.

விடுதலைச் சிறுத்தைகள் அமைப்பு மதுரை வட்டாரத்தில் செல்வாக்குப் பெறும்வரையிலும் இந்த அமைப்பே அப்பகுதியில் இயங்கியது. 1950களில் வாடிப்பட்டி பொட்டுலுபட்டியில் காந்திஜி பள்ளியைத் தொடங்கிய பொன்னுத்தாய் அம்மாள் அம்பேத்கர் மக்கள் இயக்க நிர்வாகியாக விளங்கினார்.

1980களில் சங்கனாங்குளம் ஊரில் தலித் பெண்கள்மீது வன்முறை ஏவப்பட்டது. திருமங்கலம் நாகராணி, வாடிப்பட்டி பஞ்சு கொல்லப்பட்டனர். இதற்கெதிரான போராட்டத்தை இந்த இயக்கமே நடத்தியது. வாடிப்பட்டி பஞ்சுவுக்காகப் போராட்டம் நடக்கவிருந்த நிலையில் மேடை கொளுத்தப்பட்டது. **வைபா காரின் மேல் ஏறிநின்று கூட்டத்தில் பேசினார்**. 1980களில் தமிழகத்தில் முதன்முதலாகப் பஞ்சாயத்துத் தேர்தல் அறிவிக்கப்பட்டபோது இடஒதுக்கீடு கோரி உச்சநீதிமன்றத்தில் வைபா வழக்கு தொடர்ந்தார். அதே தருணத்தில் மத்தியிலிருந்த காங்கிரஸ் அரசு ‘பஞ்சாயத்து ராஜ்நகர் பாலிகா’ என்ற மசோதாவைக் கொணர்ந்தது. அதுபற்றிய வழக்கில் நீதிமன்றம் வைபாவின் மனுவையும் கணக்கிலெடுக்கச் சொன்னது. எனவே அவர் வழக்கின் காரணத்தையும் சேர்த்துத்தான் உள்ளாட்சிகளிலும் இடஒதுக்கீட்டுக்கான தெளிவைப் பஞ்சாயத்து ராஜ்நகர் பாலிகா திருத்த மசோதாவில் இணைத்தனர்.

  

வை.பாலசுந்தரம் மறைவிற்குப் பின்னர் 25 சனவரி 2020 அன்று நடைபெற்ற கட்சியின் பொதுக்குழு கூட்டத்தில் அவரது சகோதரர் **வை. இராமலிங்கம்** தலைவராகவும், இளமுருகு முத்து மாநில செயல் தலைவராகவும் பொதுக்குழுவில் மூலம் தேர்வு செய்யப்பட்டனர்.

மேற்கோள்கள்
-----------

1. ↑  "Ambedkar Makkal Iyakkam – Social Justice in the Indian society".
2. 1 2  "காலச்சுவடு | நெடுவழி விளக்குகள்". *www.kalachuvadu.com*. பார்க்கப்பட்ட நாள் 2023-09-06.
3. ↑  "Official Website - Ambedkar Makkal Iyakkam".
4. ↑  "டாக்டர் அம்பேத்கர் மக்கள் இயக்கத்தின் தலைமை நிலைய பொதுக்குழு கூட்டம் புதுக்கோட்டையில் நடைபெற்றது...!". Archived from the original on 2021-12-22 – via www.youtube.com.
5. ↑  ""பட்டியலின-பழங்குடியின மக்களின் பாதுகாவலராகச் செயல்பட்டவர் டாக்டர் பாலசிங்கம்" - மு.க.ஸ்டாலின் இரங்கல்!". *Kalaignar Seithigal*. 2019-12-06. பார்க்கப்பட்ட நாள் 2023-09-06.

வெளி இணைப்புகள்
---------------

* இளமுருகு முத்துவின் காணொளி
* Demonstration seeking judicial probe The Hindu, 10 January 2007
* Ex-Mayor passes away The Hindu, 8 December 2019
* AMI Official Website
*
தாரா தியோதருடன் சுந்தர் தியோதர்
**சுந்தர் தியோதர்** (*Sunder Deodhar*) இந்தியாவைச் சேர்ந்த ஒரு பெண் இறகுப்பந்து வீராங்கனையாவார். இந்தியாவின் துடுப்பாட்ட விளையாட்டு வீரர் திங்கர் பல்வந்து தியோதரின் மகளாகவும் இவர் அறியப்படுகிறார். பட்வர்தன் என்பவரை திருமணம் செய்து கொண்டார் என்பதால் இவர் சுந்தர் பட்வர்தன் என அழைக்கப்பட்டார்.

தொழில்
------

சுந்தர் தியோதர் தனது சகோதரி தாரா தியோதருடன் இணைந்து 1942 ஆம் ஆண்டு இறகுப்பந்தாட்டப் பெண்கள் இரட்டையர் பிரிவில் தனது முதல் தேசிய பட்டத்தை வென்றார். 1942 மற்றும் 1954 ஆம் ஆண்டுகளுக்கு இடையில் தியோதர் சகோதரிகள், சுமன், சுந்தர் மற்றும் தாரா ஆகியோர் இந்திய தேசிய இறகுப்பந்து வெற்றியாளர் போட்டிகளின் அனைத்துப் பிரிவுகளிலும் ஆதிக்கம் செலுத்தினர். 1946 ஆம் ஆண்டு சபல்பூரில் நடைபெற்ற தேசிய விளையாட்டுப் போட்டிகளில் சுந்தர் தியோதர் மூன்று பட்டங்களை வென்றார்.

மேற்கோள்கள்
-----------

1. ↑  Badminton Association of India. "List of Indian National Championship Winners". Archived from the original on 26 ஆகஸ்ட் 2014. பார்க்கப்பட்ட நாள் 22 August 2014. `{{cite web}}`: Check date values in: `|archive-date=` (help)
2. ↑  
Sports Team (13 March 2011). "The Other Trailblazers". *தி இந்து*.. பார்த்த நாள்: 22 August 2014.
**பீரய்யா அல்லது** **பீரப்பா** இந்தியாவில் உள்ள குருபா சமூகத்தின் கடவுள் ஆவார். ஒவ்வொரு 5 அல்லது 7 அல்லது 9 ஆண்டுக் கால இடைவெளியில் கடவுள் பீரய்யா திருமணத்தை *பீரய்யா பட்னாலு* என இந்த சமூகம் கொண்டாடுகிறது. பீரோல்லு அல்லது குருபா சமூகத்தின் பாரம்பரிய பூசாரிகள் காமராதியுடன் பீரய்யாவின் திருமணத்தை நடத்துகிறார்கள்.

கோவில்
------

*குருமா அல்லது குருபா* என்பது தெலுங்கானா மற்றும் ஆந்திரப் பிரதேசத்தில் உள்ள ஒரு சமூக குழுவாகும். குருமாக்கள் தங்கள் குல தெய்வமாக பீரையாவை வணங்குகிறார்கள். இந்தச் சமூகத்தினர் ஒவ்வொரு 5-10 ஆண்டில் ஜாதாரா என இதனைக் கொண்டாடுகின்றனர். இந்த திருவிழா கொண்டாட்டம் குருமா சமூகத்தினரின் மிகப்பெரிய திருவிழாவாகும். இந்த விழாவிற்கு அருகில் மற்றும் தொலைவில் உள்ள உறவினர்கள் அனைவரும் விருந்தினர்களாக அழைக்கப்படுகிறார்கள்.

பீரையா பட்னாலு
--------------

பீரய்யா பட்னாலு 7 நாட்கள் கொண்டாடப்படும் திருவிழாவாகும். Events include Pochamma Bonalu, Mailalu, Ganga Bonam or Jaldi, bonalu, இந்தத் திருவிழாவின் போது, போச்சம்மா போனலு, மைலாலு, கங்கா போணம் அல்லது ஜல்தி, போனலு, பீரய்யா திருமணம், சருகு, திருமணத்திற்குப் பின் நிகழ்வு, மற்றும் கராடி ஆகியவை நிகழ்ச்சிகள் நடைபெறுகின்றன.

மேற்கோள்கள்
-----------

1. 1 2  *ఘనంగా బీరయ్య పట్నాలు* (in ஆங்கிலம்), பார்க்கப்பட்ட நாள் 2020-05-27
2. ↑  *Yadav Festival 'Beerappa Kalyana Mahotsavam' Grandly Commences In Mahabubabad | V6 News* (in ஆங்கிலம்), பார்க்கப்பட்ட நாள் 2020-04-20
3. ↑  "Oggu Katha: Keeping alive the ancient art". *Telangana Today*.
4. ↑  "Beerappa Swamy wedding celebrations held". *www.thehansindia.com* (in ஆங்கிலம்). 2018-05-01. பார்க்கப்பட்ட நாள் 2020-04-20.
5. ↑  *Beerappa fest 2016* (in ஆங்கிலம்), பார்க்கப்பட்ட நாள் 2020-04-20
6. ↑  Paul, Papri (March 20, 2017). "A glimpse into the oral traditions of Telangana". *The Times of India* (in ஆங்கிலம்). பார்க்கப்பட்ட நாள் 2020-04-20.`{{cite web}}`: CS1 maint: url-status (link)
7. 1 2  "Fervour marks Beeranna Bonalu". *www.thehansindia.com* (in ஆங்கிலம்). 2018-07-24. பார்க்கப்பட்ட நாள் 2020-04-20.
8. ↑  Rao, Gollapudi Srinivasa (2017-11-09). "Oggu Katha artiste Chukka Sattaiah passes away" (in en-IN). *The Hindu*. பன்னாட்டுத் தர தொடர் எண்:0971-751X. .
**சுபகிருது ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்தாறாம் ஆண்டாகும். இந்த ஆண்டை செந்தமிழில் **நற்செய்கை** என்றும் குறிப்பர்.

சுபகிருது ஆண்டு வெண்பா
----------------------

சுபகிருது ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் அறுபது வருட வெண்பாவில்

   

சுபகிருது தன்னிலே சோழதே சம்பாழ்  

அவமாம் விலைகுறையு மான்சாம் சுபமாகும்  

நாடெங்கு மாரிமிகு நல்லவிளை வுண்டாகுங்  

கேடெங்கு மில்லையதிற் கேள்

இந்தப் பாடலின்படி இந்த ஆண்டில், அதாவது சுபகிருது ஆண்டில் சோழநாடு பாழாகும்; மணப்பண்டங்களின் விலை குறையும். நல்ல விதமாக மழை பெய்து விளைச்சல் அதிகரிக்கும். மழை மிகுதியாகப் பெய்தாலும் அதனால் எந்த பாதிப்பும் இருக்காது.

மேற்கோள்கள்
-----------

1. ↑  "சுபகிருது". *பொருள்*. விக்சனரி. பார்க்கப்பட்ட நாள் 16 ஏப்ரல் 2020. `{{cite web}}`: Check date values in: `|accessdate=` (help)
2. ↑  "இந்த 'சுபகிருது' ஆண்டு சோழ தேசம் பாழாகும்!-கடந்த காலம், நிகழ் காலம்!-தமிழ் வருட பொதுப் பலன்கள்!-உள்ளது உள்ளபடி..! – ULLATCHITHAGAVAL" (in அமெரிக்க ஆங்கிலம்). பார்க்கப்பட்ட நாள் 2022-04-14.
**புள்ளிங்கோ** (*Pullingo*) அல்லது **புல்லைங்கோ** என்பது ஒரு தமிழ் கொச்சை சொல் ஆகும். இந்த சொல் 2019இல் சமூக வலையதளங்களில் பிரபலமாக பேசப்பட்டது. இது இந்தியாவின், வடசென்னையைச் சேர்ந்த குறிப்பிட்ட இளைஞர்களை குறிக்கிறது. இவர்களின் தலைமுடி வண்ணத்துடனும், தனித்துவமான சிகை அலங்காரங்கள் மற்றும் ஒல்லியான ஜீன்ஸ் அணிந்த போன்ற தோற்றங்களிலும், ஹோண்டா டியோ வாகனத்தில் அபாயகரமாக பயணம் செய்தல் மற்றும் இருசக்கர வாகன பந்தயத்தில் ஈடுபடுதல் போன்ற செயல்களை செய்கின்றனர். இந்த சொல் தமிழ்நாட்டின் பல மாவட்டங்களில் காணப்படுகிறது.

இந்த சொல் கானா ஸ்டீபனின் 2019 ஆம் ஆண்டு கானா பாடலான "கும்பலகா சுத்துவோம், அய்யோ அம்மானு கத்துவோம்" மூலம் பிரபலப்படுத்தப்பட்டது. இது 7 மாதங்களில் 50 மில்லியன் பார்வையாளர்களைப் பெற்றது.

ஆனால் இந்த சொல் இழிவான சொல் என்று சிலர் கருதுகின்றனர். எருமசானி என்னும் ஒரு யூடியூப் வீடியோவில் இந்த வார்த்தையை கேலி செய்தனர். இது பொதுமக்களின் கூச்சலுக்குப் பின்னர் அகற்றப்பட்டது.

மேற்கோள்கள்
-----------

1. 1 2  S, Srivatsan (25 October 2019). "People have reduced ‘Pullingo’ to a slur: Gana Stephen". *The Hindu*. .
2. ↑  "எங்க புள்ளிங்கோ எல்லாம் பயங்கரம்: கானா புகழ் ஸ்டீபனின் உணர்வுக் குரல்". இந்து தமிழ் (14 அக்டோபர், 2019)
3. ↑  "சமூக வலைதளங்களில் டிரெண்டாகும் புள்ளிங்கோ!". *News18 Tamil*. 27 September 2019. பார்க்கப்பட்ட நாள் 9 October 2019.
4. ↑  "ஒரே பாட்டு ஓகோன்னு புகழ்... புள்ளிங்கோ புகழ் ஸ்டீபன்". *News18 Tamil*. 1 October 2019. பார்க்கப்பட்ட நாள் 1 November 2019.
5. ↑  ""புள்ளிங்கோ பாடலால் இப்படி ஆகும்னு நினைக்கவே இல்ல" - கானா ஸ்டீபன் பேட்டி!". *Kalaignar Seithigal*. 2 October 2019. பார்க்கப்பட்ட நாள் 1 November 2019.
6. ↑  Tenma (14 October 2019). "'Pullingo' is toxic: Tenma writes on Erumai Saani's video mocking North Madras youth". *The News Minute*. பார்க்கப்பட்ட நாள் 1 November 2019.
**வீரேந்திரநாத் சட்டோபாத்யாயா** (ஆங்கிலம்:Virendranath Chattopadhyay, வங்காள மொழி: বীরেন্দ্রনাথ চট্টোপাধ্যায়, 1880-1937) வங்காளத்தைச் சேர்ந்தவர்; பொதுவுடைமையாளர்; இந்தியாவில் ஆயுதப் புரட்சியை உருவாக்கி அதன் மூலமாக இந்திய விடுதலையைப் பெற விரும்பியவர். சாட்டோ என்று செல்லமாக இவரை அழைத்தனர். கவிக்குயில் சரோஜினி நாயுடு என்பாரின் தம்பி ஆவார்.

பிறப்பும் படிப்பும்
-------------------

ஐதராபாத்தில் ஒரு வங்காளிக் குடும்பத்தில் பிறந்தார். வீரேந்திரநாத்தின் தந்தையார் (அகோரநாத் சட்டோபத்யாயா) ஐதராபாத் நிசாமின் கல்லூரியின் முதல்வராகப் பணி புரிந்த காரணத்தால் குடும்பம் ஐதராபாத்தில் வசித்தது.சென்னைப் பல்கலைக் கழகத்தில் மெட்ரிக்குலேசன் படிப்பும் கொல்கத்தா பல்கலைக் கழகத்தில் கலையும் படித்தார். 1902இல் ஆக்சுபோர்டு பல்கலைக் கழகத்தில் சேர்ந்தார். இந்தியன் சிவில் சர்வீசு கல்வியும் பின்னர் சட்டக் கல்வியும் பயின்றார். இவருக்குத் தமிழ், தெலுங்கு, உருது, இந்தி, பிரஞ்சு, ரசியன், செர்மன், ஆங்கிலம் ஆகியவற்றைப் பேசவும் எழுதவும் நன்றாகத் தெரிந்திருந்தது.

லண்டனில் இந்தியா ஹவுஸில் விநாயக் தாமோதர் சாவர்க்கர், பிபின் சந்திர பால், வ.வே.சு.ஐயர் போன்றோரின் நட்பைப் பெற்றார்.

1909 இல் தல்வார் என்னும் பெயரில் ஓரிதழை நடத்தினார். 1910 இல் வ.வே.சு.ஐயர், மாதவ் ராவ் ஆகியோருடன் பாரீசுக்குச் சென்றார். அங்கு பன்னாட்டு உழைப்பாளர்கள் சங்கத்தில் சேர்ந்தார்.1921 முதல் 1928 வரை ஆக்னசு ஸ்மேட்லி என்னும் பெண்ணுடன் வாழ்ந்தார்.

செருமனி வாழ்க்கை
----------------

1914 இல் உலகப் போரின் நெருக்கடியினால் செருமனிக்குப் பயணமானார். அங்கு தம் மீது ஐயம் ஏற்படாதவண்ணம் பல்கலைக் கழக மாணவராகப் பதிவு செய்து கொண்டார். ஆயுதங்கள் வாங்குவதற்கும் போராளிகளைத் தயார் செய்வதற்கும் முனைப்பாக இயங்கி வந்தார்.
பிரிட்டிசு உளவுத் துறை சாட்டோவைத் துரத்தியது. 1923இல் செருமனி பொதுவுடைமைக் கட்சியுடன் இணைந்து செயல்பட்டார்

மாசுகோ வாழ்க்கை
---------------

1931-33 காலத்தில் இட்லருக்கு எதிரான நடவடிக்கைகளில் ஈடுபட்டார்.1932 முதல் மாசுகோவில் வாழ்ந்து வந்தார். பொதுவுடைமைக் கட்சியில் சேர்ந்து முழு ஈடுபாட்டுடன் செயல்பட்டார். 1937 இல் அவரைத் தேசத் துரோகி என்று ஸ்டாலின் அரசு அறிவித்தது 
அவருடன் மொத்தம் 184 பேர் கைதாகி இருந்தனர். சிறையில் இருந்த அத்தனைப் பேரும் சுட்டுக் கொல்லப்பட்டார்கள்.

நேருவின் நட்பு
--------------

1927 இல் பிரச்சல்சில் நிகழ்ந்த ஏகாதிபத்திய எதிர்ப்பு மாநாட்டில் நேரு கலந்து கொண்டபோது அவருடன் சாட்டோவும் உடன் சென்றார்.
சவகர்லால் நேரு தம் வரலாற்றில் வீரேந்திரநாத் சட்டோபாத்யாயாவின் சந்திப்பைப் பற்றிப் புகழ்ந்து எழுதியுள்ளார். 1937 இல் சாட்டோவின் உடல் நலம் குறித்து உசாவி நேரு சாட்டோவிற்கு மடல் எழுதினார். எம்.என்.ராய் என்னும் புரட்சிப் பொதுவுடைமையாளரின் நட்புக்கும் அன்புக்கும் உரியவர் ஆனார்.

மேற்சான்று
----------
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Tangara|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**செம்பழுப்பு கன்ன ஒண்சிறைக் குருவி** (*Rufous-cheeked tanager-தங்காரா உருபிஜெனிசு*) என்பது தரௌபிடே குடும்பத்தில் உள்ள ஒரு பறவை சிற்றினம் ஆகும். இது வெனிசுவேலாவில் மட்டுமே காணப்படும் அகணிய உயிரி. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள்
-----------

1. ↑  BirdLife International (2018). "*Tangara rufigenis*". *IUCN Red List of Threatened Species* **2018**: e.T22722903A132159416. doi:10.2305/IUCN.UK.2018-2.RLTS.T22722903A132159416.en.. பார்த்த நாள்: 12 November 2021.

வெளி இணைப்புகள்
---------------

* புகைப்படம்-சிறு

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q539547
* விக்கியினங்கள்: Tangara rufigenis
* ADW: Tangara\_rufigenis
* Avibase: 64E9CBDB57B994B8
* BirdLife: 22722903
* ஈபேர்டு: ructan2
* EoL: 1052930
* GBIF: 2488168
* iNaturalist: 9581
* IRMNG: 10221323
* ITIS: 563316
* IUCN: 22722903
* என்.சி.பி.ஐ: 1226216
* Neotropical: ructan2
* Xeno-canto: Tangara-rufigenis

 |
**மருத்துவ நாடகம்** (Medical drama) எனப்படுவது தொலைக்காட்சி மற்றும் திரைப்படம் வகைகளில் ஒன்றாகும். இது ஒரு மருத்துவமனையில் பணி புரியும் மருத்துவர்கள், ஊழியர்கள் மற்றும் நோயாளிகளின் வாழ்க்கையை மையமாகக் கொண்டு எடுக்கப்ப்டுகின்றது. ஒரு பொதுவான மருத்துவ நாடகத்தில் இரண்டு வைத்தியர்கள் காதலிக்கும் ஒரு கதைக்களம் இருக்கலாம். அல்லது மருத்துவத் துறையில் மேற்கொள்ளும் சவால்கள் கதைக்களமாகவும் இருக்கலாம்.

தற்போது உலகிலேயே மிக நீண்ட காலமாக இயங்கும் மருத்துவ நாடகம் பிரித்தானிய நாட்டை சேர்த்த *கேஷுவல்டி* என்ற தொடர் ஆகும். இது 1986 ஆம் ஆண்டு முதல் ஒளிபரப்பாகிறது, மேலும் நீண்ட காலமாக இயங்கும் மருத்துவ தொடர் *ஜெனரல் ஹாஸ்பிடல்* என்ற தொடர் ஆகும். இது 1963 ஆம் ஆண்டு முதல் ஒளிபரப்பாகிறது. 1951 ஆம் ஆண்டில் முதன்முதலில் ஒளிபரப்பப்பட்ட *சிட்டி ஹாஸ்பிடல்* என்ற தொடர் முதல் மருத்துவ நாடகமாகும்.

தமிழ் தொலைக்காட்சித் துறையில் சாந்தி நிலையம், உயிர்மெய், வல்லமை தாரையோ, ரன் போன்ற சில தொடர்கள் ஒளிபரப்பானது. எமேர்ஜென்சி கபுள், குட் டாக்டர், டி-டே போன்ற பல கொரியன் நாடகங்களும் இதற்குள் அடங்கும்.

மேற்கோள்கள்
-----------

1. ↑  Planca, Daphne (15 September 2015). "Andrew Garfield-starred true-life medical drama 'Breathe' jointly goes to Bleecker Street, Participant Media". ASZ News.
2. ↑  "Longest Running TV Medical Drama".`{{cite web}}`: CS1 maint: url-status (link)
3. ↑  "Shanthi Nilayam serial Page". www.nettv4u.com.
4. ↑  Udhav Naig (17 August 2014). "Yesteryear film darling makes comeback on TV". *The Hindu*. .
5. ↑  "Vallamai Tharayo serial on MediaCorp Vasantham". tv.toggle.sg'. Archived from the original on 2016-05-09. பார்க்கப்பட்ட நாள் 2020-06-04.

| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
**சோபகிருது ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்தேழாம் ஆண்டாகும். இந்த ஆண்டை செந்தமிழில் **மங்கலம்** என்றும் குறிப்பர்.

சோபகிருது ஆண்டு வெண்பா
----------------------

சோபகிருது ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் அறுபது வருட வெண்பாவில்

   

சோப கிருதுதன்னிற் றெல்லுலகெல் லாஞ்செழிக்குங்  

கோப மகன்று குணம்பெருகுஞ்- சோபனங்கள்  

உண்டாகு மாரி பொழியாமற் பெய்யுமெல்லாம்  

உண்டாகு மென்றே யுரை.

இந்தப் பாடலின்படி இந்த ஆண்டில், அதாவது சோபகிருது ஆண்டில் மக்கள் எல்லா நலன்களையும் பெற்று வாழ்வர். கோப குணங்கள் குறையும். போட்டி, பொறாமை குணங்கள் மறையும். நற்பலன்கள் மேலோங்கும். மங்கல நிகழ்வுகள் நடக்கும். உலகின் பழமையான நகர்கள் செழிப்பாகவும், சிறப்பாகவும் இருக்கும். மழை சிறப்பாக பெய்து செழுமை அதிகரிக்கும்.

முக்கிய நிகழ்வுகள்
------------------

* மதுரை மீனாட்சி சுந்தரேசுவரர் கோயிலுக்கு 28 ஆகத்து 1963 (சோபகிருது ஆண்டு, ஆவணி 12, புதன்கிழமை) அன்று நாட்டுக்கோட்டை நகரத்தாரால் குடமுழுக்கு செய்யபட்டது.

மேற்கோள்கள்
-----------

1. ↑  "சோபகிருது". *பொருள்*. விக்சனரி. பார்க்கப்பட்ட நாள் 20 ஏப்பிரல் 2023.
2. ↑  "சோபகிருது தமிழ் புத்தாண்டு பொது பலன்கள் 2023 -2024". *Samayam Tamil*. பார்க்கப்பட்ட நாள் 2023-04-20.
**சுரோஜித் சாட்டர்ஜி** (*Surojit Chatterjee*) ஒரு இந்திய வங்காள பாடகர்-பாடலாசிரியர், இசை இயக்குனர், ஆவர். வங்காள பூமி என்ற இசைக்குழுவின்  முன்னணி பாடகர் ஆவார். தவிரவும் இவரது தனி இசைக்குழுவான சுரோஜித் ஓ போந்துராவின் உரிமையாளரும் ஆவார். இவர் *ஃபோல்கிரா (டைம்ஸ் மியூசிக்) என்ற* அவரது இசைத் தொகுப்பிற்காக 2012 மற்றும் 2013 ஆம் ஆண்டுகளில் சிறந்த ஆண் பாடகருக்கான ரேடியோ மிர்ச்சி இசை விருதை வென்றுள்ளார். இவர் இச்சே, முக்தோதரா, ஹண்டா மற்றும் போண்டா போன்ற வங்காள திரைப்படங்களுக்கும் இசையமைத்துள்ளார் .

ஆரம்ப கால வாழ்க்கை
------------------

ராம்பூர்ஹாட்டில் பிறந்த சுரோஜித் சாட்டர்ஜி, பிர்பூமில் தனது பள்ளிப் படிப்பைத் தொடங்கினார், அதன் பிறகு கொல்கத்தாவில் உள்ள ஜூலியன் டே உயர்நிலைப் பள்ளியில் சேர்க்கப்பட்டார். ஏழாவது வயதில் தபேலா வாசிக்கத் தொடங்கிய இவர், அலகாபாத் பல்கலைக்கழகத்தில் தொடர்ந்து எட்டு ஆண்டுகள் பயின்று பட்டம் பெற்றார். இவர் துஹின் சாட்டர்ஜியிடமிருந்து கிட்டார் வாசிக்கக் கற்றுக்கொண்டார், அதன் பிறகு மேலும் கிட்டார் நிபுணத்துவத்தைத் தொடர்ந்தார், மேலும் கிதார் கலைஞர் அமித் தத்தாவிடம் வழிகாட்டுதல் மற்றும் நுட்பங்களைக் கற்றுக்கொண்டார். இவரது முதல் இசைக்குழு கிராஸ்ரூட் ஆகும், இது அவரது கல்லூரி நாட்களில் அவர் உருவாக்கியதும் கல்லூரிகளுக்கு இடையேயான போட்டிகளில் பல விருதுகளை வென்றதும் ஆகும்.

பூமி இசைக்குழு
--------------

சுரோஜித் சாட்டர்ஜி 1999 ஆம் ஆண்டு தனது இணை பங்குதாரர் சௌமித்ரா ரேயுடன் இணைந்து வங்காள இசைக்குழுவான பூமியை உருவாக்கினார். இக்குழு 24 சூலை 1999 அன்று கொல்கத்தாவில் உள்ள கியான் மஞ்ச் அரங்கத்தில் தனது முதல் நிகழ்ச்சியைத் தொடங்கியது. பூமி இசைக்குழு தமது பாடல் வரிகள் மற்றும் தாள இசையின் எளிமையுடன் வங்காளத்தின் கிராமம் முதல் நகரம் வரை அனைத்துத் தரப்பு மக்களையும் சென்றடைய முடிந்தது.[]பூமி குழு கடந்த 12 ஆண்டுகளில் 12 பிரபலமான இசைத் தொகுப்புகளை வெளியிட்டுள்ளது.

சுரோஜித் ஓ போந்துரா
-------------------

 இசைத்தொகுப்பின் முகப்புப் படம் – சுரோஜித் ஓ போந்துரா – வெளியீடு 2012
 அபியோன்டோரீன் – ஆல்பம் கவர் – வெளியீடு 2013
 ஃபோல்கிரா – இசைத்தொகுப்பின் முகப்புப் படம் – வெளியீடு 2013
சுரோஜித் சாட்டர்ஜி தனது முதல் தனி இசைக்குழுவான சுரோஜித் ஓ போந்துரா இசைக்குழுவை  2012 ஆம் ஆண்டில் உருவாக்கினார்.  கொல்கத்தாவைச் சேர்ந்த இசைக்கலைஞர்களில் 2012 ஆம் ஆண்டிற்கான ரேடியோ மிர்ச்சியின் சிறந்த ஆண் பாடகருக்கான விருதை இவர் வென்றுள்ளார் . இவரது முதல் தனி இசைத்தொகுப்பான *சுரோஜித் ஓ போந்துரா*வை 2013 ஆம் ஆண்டின் சிறந்த தொகுப்பாக ரேடியோ மிர்ச்சி தேர்ந்தெடு*த்த*து. அவரது இரண்டாவது தனி இசைத்தொகுப்பு *அபியோன்டோரீன்* ஆகும். இந்த இசைக்குழு *ஆஷா ஆடியோ*விலிருந்து ஃபோக் கனெக்சனையும், 2016 ஆம் ஆண்டில் *பாப்னா ரெக்கார்டு*களிலிருந்து அமர் போரன் ஜஹா சாய்வையும் வெளியிட்டது.

இவர் சுரோஜித் ஓ போந்துரா இசைத்தொகுப்புகள், கோன் ரூப்நாகரே கொன்யா தோமர் பாரி மற்றும் அப்யொன்டோரீன் ஆகியோருக்கு பல பாடல்களை எழுதிய கமாலினி சாட்டர்ஜியை மணந்தார், இத்தம்பதியினருக்கு அன்னவேஷா சாட்டர்ஜி என்ற மகள் உள்ளார்.

மேற்கொள்கள்
-----------

1. ↑  "Bhoomi Music of Earth – Team". Archived from the original on 2014-08-17. பார்க்கப்பட்ட நாள் 2023-02-15.
2. ↑  "Surojit Chatterjee records first solo album". Archived from the original on 2014-07-03. பார்க்கப்பட்ட நாள் 2023-02-15.
3. ↑  "New Album "Obhontorin" set to release on 20th July". *banglanext.com*. Banglanext. Archived from the original on 29 ஜூலை 2014. பார்க்கப்பட்ட நாள் 18 July 2013. `{{cite web}}`: Check date values in: `|archive-date=` (help)
**நா. சண்முகதாசன்** (*N. Shanmugathasan*) என அழைக்கப்படும் **நாகலிங்கம் சண்முகதாசன்** (சூலை 3, 1920 – பெப்ரவரி 8, 1993) இலங்கைத் தொழிற்சங்கத் தலைவரும், மாவோயிச இடதுசாரி அரசியல்வாதியும் ஆவார். இலங்கை மாவோயிசக் கம்யூனிஸ்டுக் கட்சியின் தொடக்ககால பொதுச் செயலாளராகவும், "மாஓ பாதை" கம்யூனிஸ்ட் கட்சிகளின் சிரேஸ்ட ஆலோசகராகவும் இருந்தவர்.

வாழ்க்கைச் சுருக்கம்
--------------------

சண்முகதாசன் யாழ்ப்பாணத்தின் மானிப்பாயைச் சேர்ந்தவர். 1938 ஆம் ஆண்டில் கொழும்பு பல்கலைக்கழகக் கல்லூரியில் இணைந்து வரலாற்றுத் துறையில் கல்வி கற்கும் போது பொதுவுடைமைக் கொள்கையாளர்களுடன் தொடர்புகள் ஏற்பட்டது. கேம்பிரிச்சுப் பல்கலைக்கழகத்தில் கல்வி பெர்ஶ்றுத் திரும்பிய பிரித்தானியக் கம்யூனிஸ்டுக் கட்சித் தோழர்களுடன் தொடர்புகளைப் பேணினார். இரண்டாம் உலகப் போர்க் காலத்தில் ஏகாதிபத்தியங்களுக்கு எதிராகத் துண்டுப் பிரசுரங்கள் வெளியிட்டமைக்காகக் கல்லூரியில் இருந்து விலக்கப்பப்பு, மீண்டும் சேர்த்துக் கொள்ளப்பட்டார். 1940 இல் பல்கலைக்க்ழக மாணவர் ஒன்றியத்தின் பொதுச் செயலாளரானார். 1941 இல் மாணவர் ஒன்றியத்தின் தலைவரானார். பிரித்தானிய ஆதிக்கவாதிகளுக்கும், லங்கா சமசமாஜக் கட்சியின் துரொட்ஸ்கியவாதிகளுக்கும் எதிராக பொதுவுடைமைக் கருத்தில் பற்றுக் கொண்ட மாணவர்களை ஒன்று திரட்டினார்.

1943 இல் பல்கலைக்கழகக் கல்வியை முடித்துக் கொண்டு தொழிற் சங்க இயக்கத்திலிணைந்து இலங்கை கம்யூனிஸ்ட் கட்சியின் முழுநேர அங்கத்தவரானார். கட்சி சீன சார்பு - சோவியத் சார்பு என்று பிரிந்ததைத் தொடர்ந்து 1964 இல் இலங்கை கம்யூனிஸ்ட் கட்சி (மாவோயிஸ்டு) பீக்கிங் அணியின் பொதுச் செயலாளரானார். அக்கட்சி சார்பில் 1965 இல் பொதுத் தேர்தலில் போட்டியிட்டுத் தோல்வியடைந்தார். மக்கள் விடுதலை முன்னணியின் புரட்சியைத் தொடர்ந்து 1971 இல் சண்முகதாசன் கைதாகி ஓராண்டு தடுத்து வைக்கப்பட்டிருந்தார். சிறையிலிருந்த காலத்தில் "ஒரு மார்க்சியவாதியின் பார்வையில் இலங்கை வரலாறு" (*A Marxist looks at the History of Ceylon* என்ற நூலை எழுதினார்.

மேற்கோள்கள்
-----------

1. ↑  "Politics in Ceylon".
2. ↑  *Sanmugathasan, the Unrepentant Left and the Ethnic Crisis in Sri Lanka*
[*தொடர்பிழந்த இணைப்பு*] by Ravi Vaitheespara
3. ↑  Shanmugathasan, N. *The Political Memoirs of an Unrepentant Communist*, 1989

வெளி இணைப்புகள்
---------------

* Enver Hoxha Refuted, article by N. Sanmugathasan - (ஆங்கில மொழியில்)
* இன்றைய நெருக்கடிகளின் நடுவே சண்முகதாசன் பற்றிய நினைவுகள்-1
[*தொடர்பிழந்த இணைப்பு*]
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Hemixos|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சாம்பல் நிற கொண்டலாத்தி** (*Cinereous bulbul-கெமிக்சோசசு சைனெரெசு*) என்பது **கொண்டைக்குருவி** குடும்பத்தினைச் சார்ந்த ஒரு சிற்றினம் ஆகும். இது தென்கிழக்காசியா மற்றும் இந்தோனேசியாவில் காணப்படுகிறது.

வகைப்பாட்டியல்
--------------

சாம்பல் நிற கொண்டலாத்தி முதலில் *அயோல்* பேரினத்தில் வகைப்படுத்தப்பட்டது. இது முன்பு சாம்பல் கொண்டலாத்தியுடன் தொடர்புடையதாகக் கருதப்பட்டது.

### துணையினங்கள்

இரண்டு துணையினங்கள் தற்போது அங்கீகரிக்கப்பட்டுள்ளன:

* *கெ. சை. சைனெரெசு* - (பிளைத், 1845): மலாய் தீபகற்பம் மற்றும் சுமாத்திரா
* பச்சை சிறகு கொண்டலாத்தி (*கெ. சை. கனெக்டன்சு*) - ஷார்ப், 1887: போர்னியோ

மேற்கோள்கள்
-----------

1. ↑  BirdLife International (2016). "*Hemixos cinereus*". *The IUCN Red List of Threatened Species* (IUCN) **2016**: e.T103822693A104137578. doi:10.2305/IUCN.UK.2016-3.RLTS.T103822693A104137578.en.. பார்த்த நாள்: 13 January 2018.
2. ↑  Gill, Frank; Donsker, David, eds. (2017). "Bulbuls". *World Bird List Version 7.3*. International Ornithologists' Union. பார்க்கப்பட்ட நாள் 22 October 2017.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q16194276
* விக்கியினங்கள்: Hemixos cinereus
* Avibase: E0595A29D0BA1353
* BirdLife: 103822693
* ஈபேர்டு: cinbul1
* EoL: 12122288
* GBIF: 5846115
* ITIS: 916237
* IUCN: 103822693
* என்.சி.பி.ஐ: 690596
* Xeno-canto: Hemixos-cinereus

 |
ஒரு திரைப்படத்தின் சுவரொட்டி
**சுவரொட்டி** (Poster) என்பது மதில் அல்லது செங்குத்துச் சுவர்களில் ஒட்டப்படும் விதத்தில் வடிவமைக்கப்படும் அச்சிடப்பட்ட தாள் ஆகும். பொதுவாகச் சுவரொட்டிகள் அச்சுக்கலை, வரைகலைக் கருவிகளால் முழுமையாகவோ பகுதியாகவோ தயாரிக்கப்படும். விளம்பரம் (கலை நிகழ்ச்சி, திரைப்படம் சார்ந்தவை), பரப்புரை (அரசியல்), எதிர்ப்புப் போராட்டம் போன்றவற்றின் தகவற்பரிமாற்றத்திற்கான முக்கியக் கருவியாகச் சுவரொட்டிகள் உள்ளன. சுவரொட்டிகளில் பார்வையாளரின் கவனத்தை ஈர்க்கும் விதமாகத் தகவலும், வடிவமைப்பும் இருக்கும்.

பயன்பாடு
--------

இந்தியாவில் குறிப்பாக தமிழகத்தில் திரைப்படங்களை விளம்பரப்படுத்துவதற்காக இந்த சுவரொட்டிகள் அதிக அளவில் பயன்படுகின்றன.

வகைகள்
------

வண்ணங்களை வைத்து இவற்றை ஒற்றை வண்ண (Monotone) சுவரொட்டி, பல்வண்ண சுவரொட்டி எனவும், அச்சிடப்படும் விதத்தின் அடிப்படையில் லித்தோ போஸ்டர் என்றும் வகைப்படுத்தலாம். பயன்பாட்டின் அடிப்படையில் திரைப்பட சுவரொட்டி, அஞ்சலி சுவரொட்டி, நிறுவனங்களின் பொருட்கள் அல்லது சேவைகள் குறித்த விளம்பர சுவரொட்டி என்றும் பிரிக்கலாம்.

ஓர் எளிய சுவரொட்டி

மேற்கோள்கள்
-----------

1. ↑  "poster noun". Oxford Dictionaries. Archived from the original on 27 ஏப்ரல் 2018. பார்க்கப்பட்ட நாள் 6 ஆகத்து 2022. `{{cite web}}`: Check date values in: `|archive-date=` (help)
2. ↑  "poster noun". Merriam Webster. Archived from the original on 6 ஆகத்து 2022. பார்க்கப்பட்ட நாள் 6 ஆகத்து 2022.
3. ↑  Lippert, Angelina (18 ஆகத்து 2017). "What is a poster?". *article*. Poster House. Archived from the original on 18 சூலை 2019. பார்க்கப்பட்ட நாள் 18 சூலை 2019.
**Arun prasath** Arun Prasath (30 November 1991) is a Tamil Nadu short film actor and television actor, Budding promising leading actor on silver screen.

ஆரம்ப வாழ்க்கை
--------------

அருண் பிரசாத் 1991 நவம்பர் 30 ஆம் தேதி தமிழ்நாட்டில் சேலத்தில் பிறந்தார். சேலம் ஸ்ரீ புவனேஸ்வரி வித்யாலயத்தில் பள்ளி மற்றும் இடைநிலைக் கல்வியை முடித்தார். சென்னை கிறித்துவக் கல்லூரியில் இளங்கலை பட்டம் பெற்றவர்.

நடிப்புத்துத்துறை
-----------------

அருண் பிரசாத் 2011ஆம் ஆண்டில் நிகழ் காலம் என்ற குறும் திரைப்படத்தின் மூலம் நடிப்புத்துறைக்கு அறிமுகமானார். அதை தொடர்ந்து ஏதோ மாயம் செய்தாய்,எனோ வானிலை மாறுதே, கள்ளன்,பகல் கனவு, அகப்பிழை போன்ற பல குறும் படங்களில் நடித்துள்ளார். 2017ஆம் ஆண்டு மேயாத மான் என்ற திரைப்படம் மூலம் முழு நிலத் திரைபபடத்தில் நடித்தார். இந்த திரைப்படத்தில் கிஷோர் என்ற கதாபாத்திரத்தில் நடிக்க இவருடன் நடிகர் வைபவ் மற்றும் நடிகை பிரியா பவானி சங்கர் ஆகியோர் நடித்துள்ளார்கள்.

2019இல் விஜய் தொலைக்காட்சியில் பாரதி கண்ணம்மா என்ற தொடரின் மூலம் கதாநாயகனாக சின்னத்திரையில் அறிமுகமானார். பாரதி என்ற கதாபாத்திரத்தில் நடிக்க இவர்க்கு ஜோடியாக மாதிரி நடிகை ரோஷினி ஹரிப்ரியன் என்பவர் கண்ணம்மா என்ற கதாபாத்திரத்தில் நடிக்கின்றார்.

2021 இல் விஜய் தொலைகாட்சியின் சிறந்த நடிகருக்கான விருதை பெற்றுள்ளார்

தொடர்கள்
--------

|
|  |
| ஆண்டு | தொடர் | கதாபாத்திரம் | அலைவரிசை |
| 2019-–ஒளிபரப்பில் | பாரதி கண்ணம்மா | பாரதி | விஜய் தொலைக்காட்சி |
| 2019 | ஸ்டார்ட் மியூசிக் | விருந்தினராக |
| எங்கிட்ட மோதாதே 2 | விருந்தினராக |
|

திரைப்படம்
----------

|
|  |
| ஆண்டு | திரைப்படம் | கதாபாத்திரம் |
| 2017 | மேயாத மான் | கிஷோர் |
| 2018 | ஏனோ வானிலை மாறுதே | கார்த்தி |
| 2019 | ஜடா | அருண் |
|

மேற்கோள்கள்
-----------

1. ↑  "Barathi Kannamma fame actor Arun Prasath is a fitness freak; see pics". timesofindia.indiatimes.com.
2. ↑  "விஜய் டிவியில் 'பாரதி கண்ணம்மா' புதிய தொடர்". 4tamilcinema.com. Archived from the original on பிப்ரவரி 23, 2019. பார்க்கப்பட்ட நாள் Feb 20, 2019. `{{cite web}}`: Check date values in: `|archive-date=` (help)
3. ↑  "பாரதி கண்ணம்மா தொலைக்காட்சி தொடர்". cinema.dinamalar.com. பார்க்கப்பட்ட நாள் Feb 19, 2019.
**குரோதி ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்தெட்டாம் ஆண்டாகும். இந்த ஆண்டை செந்தமிழில் **பகைக்கேடு** என்றும் குறிப்பர்.

குரோதி ஆண்டு வெண்பா
-------------------

குரோதி ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் அறுபது வருட வெண்பாவில்

   

கோரக் குரோதி தனிற் கொள்ளி மிகுங் கள்ளரினால்  

பாரிற் சனங்கள் பயமடைவார் - கார்மிக்க  

அற்பமழை பெய்யுமே மஃகங்குறையுமே  

சொற்பவிளையுண்டெனவே சொல்

இந்தப் பாடலின்படி இந்த ஆண்டில், அதாவது குரோதி ஆண்டில் மக்கள் சற்று எச்சரிக்கையுடன் இருக்கவேண்டும். கள்வர்களாலும், எதிரிகளாலும் மிகுந்த தொந்தரவு ஏற்படலாம், அதனால் தகுந்த முன்னெச்சரிக்கையுடன் இருந்து அவற்றைத் தவிர்க்கவேண்டும். தேவைப்படும் சமயத்தில் மழைப் பொழிவு குறைவாக இருக்கும். இதனால் காய்கறி பற்றாக்குறை ஏற்படும், பயிற்களின் விளைச்சல் குறையக்கூடும். சிறப்பாக பெய்து செழுமை அதிகரிக்கும்.

மேற்கோள்கள்
-----------

1. ↑  "குரோதி". *பொருள்*. விக்சனரி. பார்க்கப்பட்ட நாள் 20 ஏப்ரல் 2023. `{{cite web}}`: Check date values in: `|accessdate=` (help)
2. ↑  "குரோதி வருடம் - தமிழ்ப் புத்தாண்டு பொதுப்பலன் @ 14.04.2024 முதல் 13.04.2025 வரை". *இந்து தமிழ் திசை*. பார்க்கப்பட்ட நாள் 2024-04-12.
**பால்சந்திர லக்ஷ்மன் முங்கேகர்** (*Bhalchandra Laxman Mungekar*) (பிறப்பு: மார்ச் 2,1946) ஒரு இந்தியப் பொருளாதார நிபுணர், கல்வியாளர், சமூக சேவகர் மற்றும் மாநிலங்களவை உறுப்பினர் ஆவார். இவர் வேளாண் பொருளாதாரத்தில் நிபுணத்துவம் பெற்றவர் மற்றும் பி. ஆர். அம்பேத்கர் குறித்த நிபுணர் ஆவார்.

தொடக்க கால வாழ்க்கை.
--------------------

மகாராட்டிராவின் கொங்கன் பிராந்தியத்தில் உள்ள முங்கே கிராமத்தில் லக்ஷ்மன் கோபால் முங்கேகர் மற்றும் செவந்தி முங்கேகர் ஆகியோருக்கு முங்கேகர் பிறந்தார். பரேலில் உள்ள நவபாரத் வித்யாலயா மற்றும் வடாலாவில் உள்ள சித்தார்த் ஆங்கில உயர்நிலைப் பள்ளியில் பயின்ற இவர், மும்பைப் பல்கலைக்கழகத்தில் பொருளாதாரத்தில் இளங்கலை, முதுகலை மற்றும் முனைவர் பட்டம் பெற்றார். 1965 ஆம் ஆண்டில், அவர் இந்திய ரிசர்வ் வங்கி எழுத்தராக சேர்ந்து உதவி பொருளாதார நிபுணர் பதவிக்கு உயர்த்தப்பட்டார்.

தொழில் வாழ்க்கை
---------------

மும்பைப் பல்கலைக்கழகத்தின் துணைவேந்தராகப் பணியாற்றியுள்ள இவர், இந்திய வேளாண் விலை ஆணையத்தின் திட்டக் குழுவிலும் பணியாற்றியுள்ளார். முங்கேகர் சிம்லாவில் உள்ள இந்திய மேம்பட்ட ஆய்வு நிறுவனத்தின் தலைவராகவும் இருந்துள்ளார். மேலும், இவர் பல்கலைக்கழக மானியக் குழுவின் தலைவராகவும் இருந்துள்ளார். இவர் ஒரு எழுத்தாளரும், சிறந்த தத்துவஞானியும் ஆவார். இவர் சித்தார்த் கலை, அறிவியல் மற்றும் வர்த்தக கல்லூரி பொருளாதார ஆசிரியராகவும் இருந்தார்.

தனிப்பட்ட வாழ்க்கை
------------------

அவர் அம்பேத்காரிய சித்தாந்தத்தால் ஈர்க்கப்பட்டவர் மற்றும் புத்த மதத்தைப் பின்பற்றுபவர்.

மேற்கோள்கள்
-----------

1. 1 2  Rajyashabha Bio
2. ↑  "President appoints 5 new members to Rajya Sabha". *Rediff.com*. 19 March 2010.. பார்த்த நாள்: 19 August 2013.
3. ↑  "Bal Mungekar's remarkable journey". *www.rediff.com*. பார்க்கப்பட்ட நாள் 2020-06-14.
4. ↑  "Detailed Profile - Dr. Bhalchandra Mungekar - Members of Parliament (Rajya Sabha) - Who's Who - Government: National Portal of India". *archive.india.gov.in*. பார்க்கப்பட்ட நாள் 2020-06-14.
5. ↑  "About". Siddharth College of Arts, Science and Commerce. Archived from the original on 6 December 2022. பார்க்கப்பட்ட நாள் 6 December 2022.
6. ↑  "धम्मचक्र प्रवर्तन दिनाचे आजचे फलित". *Lokmat* (in மராத்தி). 2015-10-14. பார்க்கப்பட்ட நாள் 2020-06-14.